Maria Irausquin-Wajcberg

María Irausquin-Wajcberg (☆ 13 di september 1897 - † 15 di april 1979 na Aruba) tabata un politico Arubano. Na 1963 e tabata e prome muhe eligi como miembro di Conseho Insular di Aruba.

 Biografía 
Irausquin-Wajcberg tabata casa dos bes. E tabatin dos yiu cu su prome cas, Isaac Pinkus, y hunto for di decada 1930 nan tabata maneha e tienda Pinkus Store na San Nicolas. Mas despues e ta casa cu Juan Enrique Irausquin (1905-1962), un politico prominente Arubano. Na momento di su fayecimento, na 1962, e tabata minister di Finansa y Bienestar di Antias Hulandes y lider di Partido Patriotico Arubano (PPA).

Den eleccion pa conseho insular di 1963 Irausquin-Wajcberg tabata e ultimo candidato riba lista di PPA, un posicion normalmente reserva pa politiconan destaca di partido cu no ta spera di wordo eligi. Sinembargo, teniendo cuenta cu e votonan preferencial (921 voto), Irausquin-Wajcberg ta keda eligi y ta bira e prome miembro femenino di conseho insular di Aruba. Na 1967 e no a pone su mes re-eligibel y ta retira di politica. E a fayece na 1979 y ta dera den e santana hudiu di Oranjestad.

Category:Politico di Aruba
Category:Hende